**Slatki poklon za mamu – izrada buketa od slatkiša**

**Materijali :**

staklena vaza/staklenka

drveni štapići za ražnjiće

bomboni po izboru – tvrdi za ispunjavanje staklene vaze/staklenke i mekani koje ćete nanizati na drvene štapiće

**Postupak :**

Pripremite potreban materijal. Neka dijete u staklenku/čistu staklenu vazu najprije stavi bombone. Mogu biti zamotani u košuljce, gumeni ili tvrdi, čokoladni u bojama – bitno da bude vizualno privlačno. Nakon toga, uzmite mekane bombone i napiknite ih na drvene štapiće. Možete zadati zadatake nizanja prema zadanom kriteriju – prvo vi nanižite bombone na jedan štapić, a dijete neka po uzoru na vaš bira bombone određenih boja i oblika po uzoru na vaš.

Npr.

* kriterij – boja : crna-crvena-crna-crvena
* kriterij – vrsta bombona : sljezov kolačić-gumeni bombon-sljezov kolačić

Ideja je bezbroj, budite kreativni.

Bude li potrebno, možete pružiti podršku djetetu u pravilnom izboru bombona prema zadanom kriteriju :

* štapić s bombonima koji ste vi napravili stavite ispred djeteta u vodoravan položaj
* postavite bombone u pravilan redoslijed ispred djeteta
* pokažite prstom djetetu koji je bombon na redu

 

 

Kreirala : Željka Šoštar, mag.rehab.educ

Ideja preuzeta s izvora : <https://www.pinterest.com/>